27. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ Αριθ. 10700 της 21/21 Ιαν. 1988 (ΦΕΚ Β΄ 10) Χορήγηση ΑΤΑ σε εργαζόμενους στον Ιδιωτικό Τομέα. Έχοντας υπόψη: 1.Τις διατάξεις της παρ. 2 του άρθρου δεύτερου του Νόμ. 1584/86 για την κύρωση της από 18.10.85 Π.Ν.Π. του Προέδρου της Δημοκρατίας «Μέτρα Προστασίας της Εθν. Οικονομίας» βάσει των οποίων κατοχυρώθηκε η χορήγηση διορθωτικού ποσοστού Α.Τ.Α., για το εισόδημα 1987 (διαφορά στόχου – αποτελέσματος). 2.Την Κυβερνητική εξαγγελία για την Εισοδηματική Πολιτική. 3.Την αριθ. Α442/19/8.1.88 απόφαση του Υπουργού Εθνικής Οικονομίας, αποφασίζουμε: 1.Από 1.1.1988 σε όλους τους εργαζομένους, με σχέση εξαρτημένης εργασίας σε οποιοδήποτε εργοδότη του ιδιωτικού τομέα, χορηγείται το διορθωτικό ποσοστό της Αυτόματης Τιμαριθμικής Αναπροσαρμογής (Α.Τ.Α.) που καθορίστηκε με την αριθ. Α442 /Α/19/8.1.88 απόφαση του Υπουργού Εθνικής Οικονομίας (4,3%) χωρίς να απαιτείται προς τούτο η υπογραφή νέων συλλογικών συμβάσεων εργασίας, ή κοινών υπουργικών αποφάσεων ή Διαιτητικών αποφάσεων. 2.Η απόφαση αυτή, που ισχύει από 1 ης  Ιαν. 1988, να δημοσιευθεί στην Εφημερίδα της Κυβερνήσεως και θα κυρωθεί με νόμο. Η ανωτέρω απόφαση κυρώθηκε και έχει ισχύ νόμου από τότε που ίσχυσε, από την παρ. 2 του άρθρ. 2 του Νόμ. 1766/28 Μαρτ. – 4 Απρ. 1988 (ΦΕΚ Α΄ 61), τόμ. 14 σελ. 38, 220. 